**เอกสารแนบท้ายประกาศศาลเยาวชนและครอบครัวจังหวัดเลย**

**เรื่อง รับสมัครผู้กำกับดูแลผู้ถูกปล่อยชั่วคราวในศาลเยาวชนและครอบครัวจังหวัดเลย**

ผู้ยื่นความประสงค์เป็นผู้กำกับดูแลถูกปล่อยชั่วคราวในศาลเยาวชนและครอบครัวจังหวัดเลย ต้องมีคุณสมบัติและให้นำเอกสารหลักฐานมาแสดงต่อเจ้าหน้าที่ผู้รับสมัคร ดังนี้

**1. คุณสมบัติทั่วไป**

1.1 เป็นผู้มีสัญชาติไทยโดยกำเนิด

1.2 อายุไม่ต่ำกว่า 25 ปีบริบูรณ์ และไม่เกิน 60 ปีบริบูรณ์ ณ วันยื่นแบบแสดงความประสงค์

1.3 ไม่เป็นผู้ล้มละลาย

1.4 ไม่เป็นเจ้าพนักงานซึ่งมีอำนาจหน้าที่โดยตรงในการดูแลผู้ถูกปล่อยชั่วคราวตามที่คณะกรรมการบริหารศาลยุติธรรมกำหนด

1.5 ไม่เป็นผู้ที่ประกอบอาชีพหรือรายได้จากงานที่เป็นปฏิปักษ์หรืออาจมีผลประโยชน์กับการปฏิบัติหน้าที่ตามที่ศาลมอบหมาย

1.7 มีถูมิลำเนาหรือถิ่นที่อยู่ประจำและมีชื่อในทะเบียนบ้านตามกฎหมายว่าด้วยการทะเบียนราษฎรในหมู่บ้านนั้นติดต่อกันมาแล้วไม่น้อยกว่า 2 ปี

1.8 ไม่เป็นผู้มีความประพฤติเสื่อมเสีย

1.9 ไม่เป็นผู้มีหนี้สินล้มพ้นตัว

1.10 ไม่เคยต้องคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

1.11 ไม่เคยถูกลงโทษจำคุกฐานละเมิดอำนาจศาล

**2. เอกสารหลักฐานที่ต้องแสดงในวันยื่นความประสงค์**

2.1 รูปถ่าย ขนาด 2 นิ้ว (ถ่ายไว้ไม่เกิน 3 เดือน) จำนวน 1 ใบ

2.2 สำเนาบัตรประจำตัวประชาชนของผู้ยื่นความประสงค์และคู่สมรส

2.3 สำเนาทะเบียนบ้านของผู้ยื่นประสงค์และคู่สมรส

2.4 สำเนาในสำคัญการสมรส สำเนาใบสำคัญหย่า หรือใบมรณบัตรของคู่สมรส (ถ้ามี)

2.5 สำเนาบัตรประจำตัวเจ้าหน้าที่รัฐ

**3. วัน เวลา สถานที่รับสมัคร**

ตั้งแต่วันที่ 1 – 10 มิถุนายน 2564 (ในวันและเวลาราชการ) ณ กลุ่มงานบริการประชาชนและประชาสัมพันธ์ ศาลเยาวชนและครอบครัวจังหวัดเลย โทร 042-814720 ต่อ 101

**4. การประกาศรายชื่อเป็นผู้กำกับดูแลผู้ถูกปล่อยชั่วคราวในศาลเยาวชนและครอบครัวจังหวัดเลย**

ประกาศทางเว็ปไซต์ของศาลเยาวชนและครอบครัวจังหวัดเลย <https://leijc.coj.go.th> ในวันที่ 13 มิถุนายน 2564

/5.หน้าที่ของ...

**5. หน้าที่ของผู้กำกับดูแลผู้ถูกปล่อยชั่วคราวที่ศาลแต่งตั้ง**

5.1 มีหน้าที่ในการสอดส่องดูแลผู้ถูกปล่อยชั่วคราว

5.2 มีหน้าที่รับรายงานตัวผู้ถูกปล่อยชั่วคราว

5.3 มีหน้าที่ให้คำปรึกษา (ต้องเป็นผู้มีความเชี่ยวชาญและมีประสบการณ์ ในการให้คำปรึกษา หรือผ่านการอบรมให้คำปรึกษาทางจิตสังคมตามหลักสูตรที่สำนักงานศาลยุติธรรม จัดหนังสือรับรอง)

**6. ค่าตอบแทนในการปฏิบัติหน้าที่ผู้กำกับดูแลผู้ถูกปล่อยชั่วคราวที่ศาลแต่งตั้ง**

6.1 กรณีผู้กำกับดูแลมีหน้าที่ รับรายงานตัว และเมื่อปฏิบัติหน้าที่เสร็จสิ้นกำหนดค่าตอบแทนไม่น้อยกว่า 2,000 บาท และไม่เกิน 5,000 บาท

6.2 กรณีผู้กำกับดูแลมีหน้าที่ สอดส่องดูแล ไม่ว่าจะมีรายงานตัวด้วยหรือไม่และเมื่อปฏิบัติที่เสร็จสิ้น กำหนดค่าตอบแทนไม่น้อยกว่า 2,000 บาท และไม่เกิน 5,000 บาท

6.3 กรณีผู้กำกับดูแลมีหน้าที่ให้คำปรึกษา กำหนดค่าตอบแทนให้เป็นรายครั้งที่ให้คำปรึกษา ครั้งละ 2,000 บาท รวมแล้วไม่เกิน 30,000 บาท